**MKE Ellenőrző Bizottság elnöki programterv**

**2020-**

Az MKE Ellenőrző Bizottság (EB) elnöki programom része az Egyesület – és ezen belül a képviseleti és ügyintéző szervek, valamint a Titkárság – gazdálkodásának és működésének alapszabály- és az ügyrendi szabályok szerinti betartatása, valamint a közhasznúsági célok érvényesülésének felügyelete. Mindezt a területi és szakterületi szervezetek ellenőrző bizottságainak bevonásával, az ő együttműködésükkel ellátva kívánom megvalósítani.

A gazdálkodás ellenőrzése mellett kiemelt jelentőségűnek gondolom az ellenőrzés során felmerülő, és az EB által szabályozandó kérdések szakszerű és alapos megvitatását. Fontosnak tartom, hogy a szervezetek működési szabályai jogilag ellentmondásmentesek legyenek az alapszabállyal. Mindezen munkafolyamatokba aktívan készülök bevonni a szervezetek ellenőrző bizottságait is.

Megválasztásom estén igyekszem a tőlem telhető maximálisan kamatoztatni meglévő jogi tudásomat, és még tovább fejleszteni azt.

Kijelentem, hogy nem állok az Egyesülettel a megbízatásomon kívüli más tevékenység kifejtésére irányuló munkaviszonyban vagy munkavégzésre irányuló egyéb jogviszonyban, valamint nem részesülök az egyesület cél szerinti juttatásából.

Nyilatkozom, hogy nem áll fenn személyemben olyan kizáró ok, melyet a 2011. évi CLXXV. törvény az egyesülési jogról, a közhasznú jogállásról, valamint a civil szervezetek működéséről és támogatásáról (Civil tv.) tartalmazna. Tisztában vagyok azon ténnyel, miszerint a Civil tv. 39. § (1) értelmében a közhasznú szervezet megszűnését követő három évig nem lehet más közhasznú szervezet vezető tisztségviselője az a személy, aki korábban olyan közhasznú szervezet vezető tisztségviselője volt - annak megszűnését megelőző két évben legalább egy évig -,

a) amely jogutód nélkül szűnt meg úgy, hogy az állami adó- és vámhatóságnál nyilvántartott adó- és vámtartozását nem egyenlítette ki,

b) amellyel szemben az állami adó- és vámhatóság jelentős összegű adóhiányt tárt fel,

c) amellyel szemben az állami adó- és vámhatóság üzletlezárás intézkedést alkalmazott, vagy üzletlezárást helyettesítő bírságot szabott ki,

d) amelynek adószámát az állami adó- és vámhatóság az adózás rendjéről szóló törvény szerint felfüggesztette vagy törölte.

A (2) értelmében a vezető tisztségviselő, illetve az ennek jelölt személy köteles valamennyi érintett közhasznú szervezetet előzetesen tájékoztatni arról, hogy ilyen tisztséget egyidejűleg más közhasznú szervezetnél is betölt. Ezt a követelményt tudomásul veszem.

Jelzem, hogy velem szemben a fenti összeférhetetlenségi okok nem állnak fenn.

**Nyilatkozom, hogy a Polgári Törvénykönyvről szóló 2013. évi V. tv.** 3:21. § – 3:25. § a vezető tisztségviselővel szembeni**követelményeknek megfelelek és velem szemben nem állnak fenn kizáró okok.**

Felelősségem teljes tudatában kijelentem, hogy a közügyektől nem vagyok eltiltva.

Budapest, 2020. november 5.

dr. Aczél-Partos Adrienn